ງານແລກປ່ຽນວັດທະນະທຳ ລະຫວ່າງ ລາວ ກັບ ອະເມລິກັນ ລາຕິນ
ສິນລະປະວັດທຳນະທຳທີ່ສະແດງອອກ ຜ່ານດົນຕີແລະຟ້ອນລຳຕ່າງໆຂອງຊາດໃດ ຊາດນຶ່ງນັ້ນແມ່ນເປັນເອກລັກທີ່ເອກອ້າງ ເຖິງອະລິຍະທຳຂອງຊາດນັ້ນ
VS: ໃນວັນອາທິດທີ່ຜ່ານມານີ້ທາງອົງການມູນນິທິມໍລະດົກ ລາວທີ່ມີສາຂາໃຫ່ຽທີ່ນະຄອນຫຼວງ Washington DC ໄດ້ຮວມຕົວແລະປະສານງານກັບແລະກຸ່ມສະແດງTeatro De La Luna (ອະເມຣິກາ ລາຕິນ) ເພື່ອຈັດງານຫາ ລາຍໄດ້ທີ່ຈະສົ່ງເສີມແລະສືບສານວັດທະນະທຳທັງ ສອງຢ່າງຊຶ່ງທາງປະທານຂອງມູນນິທິມໍລະດົກລາວ ນາງນິພາສອນ ສຸພົມໄດ້ອະທິບາຍເຖິງການຈັດງານຄັ້ງນີ້ວ່າ: /Niphasone Souphome Act/ VS: ສິນລະປະວັດທຳນະທຳທີ່ສະແດງອອກຜ່ານດົນຕີແລະຟ້ອນລຳຕ່າງໆຂອງຊາດໃດ ຊາດນຶ່ງນັ້ນແມ່ນເປັນເອກລັກທີ່ເອກອ້າງເຖິງຄວາມອຸດົມສົມບູນ ຮັ່ງມີຂອງອະລິຍະທຳຂອງ ຊາດນັ້ນໆ ແລະກໍບໍ່ເປັນການງ່າຍທີ່ຈະປູກຝັງໃຫ້ພວກເຍົາວະຊົນຮຸ່ນໃຫມ່ ໂດຍສະເພາະ ພວກທີ່ເກີດໃນຕ່າງແດນແລ້ວໃຫ້ຮັກຫອມແລະພ້ອມທີ່ຈະເຂົ້າໃຈແລະຢາກຈະຮຽນຮູ້ເຖິງ ຄວາມສຳຄັນແລະເປັນສະພານສືບສານແລະຮັກສາຮີດຄອງດັ່ງກ່າວນີ້ໄວ້ ຊຶ່ງ ໄຊຊະນະ ສຸພົມ ນຶ່ງໃນບັນດາອາຈານສອນດົນຕີພື້ນເມືອງລາວເຊັ່ນ ແຄນແລະຊໍ ກ່າວວ່າ: /Saysana Souphome Act/ VS: ນອກຈາກທັງສອງທີ່ເປັນບຸກຄົນສຳຄັນແລະເປັນຫົວຈັກຫົວແຮງແລ້ວ ກໍຍັງມີ ລະນີ ສູນດາຣາ ນັກສຶກສາທີ່ມະຫາວິທະຍາໄລ Columbia ທີ່ New York ທີ່ຮຽນ ທັງປລິນຍາຕີແລະໂທພ້ອມກັນເລີຍນັ້ນ ຊຶ່ງໃຊ້ເວລາຮວມກັນທັງຫມົດຫ້າປີ ແລະທຸກໆ ລະດູຮ້ອນກໍຈະກັບຄືນໄປບ້ານເກີດທີ່ນະຄອນ Seattle ລັດ Washington ແລະແບ່ງ ເວລາມາສິດສອນດົນຕີລາວເດີມຊ່ອຍຄນະກິນນະລີທີ່ເປັນນຶ່ງສາຂາທີ່ຂຶ້ນກັບອົງການ ມູນນິທິມໍລະດົກລາວນີ້ນຳ ຊຶ່ງ ລານີ ສູນດາຣາຊີ້ແຈງດັ່ງໃຫ້ຟັງວ່າ: /Lanee Soundara Act/ VS: ງານໃນຕອນບ່າຍຂອງວັນນັ້ນແມ່ນດຳເນີນໄປດ້ວຍດີ ໂດຍມີການຂາຍອາຫານ ການກິນແລະມີການວາງສະແດງສິນລະປະ ພາບວາດຕ່າງໆ ພ້ອມທັງກິດຈະກຳ ໃຫ້ພວກເດັກນ້ອຍແລະພໍ່ແມ່ໄດ້ຮວມສນຸກສະນານດ້ວຍກັນ ແລະນອກນັ້ນແລ້ວ ຍັງມີການຮ່ວມຮ້ອງເພງແລະບັນເລງໃຫ້ແຂກໄດ້ມວ່ນຊື່ນແລະຟ້ອນລຳວົງກັນຢ່າງສະນຸກ ສະຫນານໂດຍໄດ້ມີນັກຮ້ອງລາວແລະອະເມຣິກັນ ລາຕິນເຊັ້ນ: Alex San Dinero, David Fantazma and Jonny Olsen ກະລຸນາຟັງການສຳພາດຂ້າງເທິງນີ້ ແລະພົບກັນໃຫມ່ໃນວັນພະຫັດຫນ້າ